Ալեքսեյ Ուրմանով

Ալեքսեյ Ուրմանով (, ), ռուս գեղասահորդ-մենասահորդ և գեղասահքի մարզիչ, Ռուսաստանի սպորտի վաստակավոր վարպետ (1994 թվական), 1994 թվականի օլիմպիադայի չեմպիոն։

Կենսագրություն 

Ալեքսեյը գեղասահքով սկսել է զբաղվել չորս տարեկանից։ 1977 թվականից նրա մարզիչն էր Նինա Նիկոլաևնա Մոնախովան, 1979 թվականից` Նատալյա Վիտալիևնա Գոլուբևան։ Նա մարզել է Ուրմանովին ՍԿԱ ակումբում (Լենինգրադ)։ 1989-1990 թվականների մրցաշրջանից նրա մարզիչն էր Ալեքսեյ Նիկոլաևիչ Միշինը։ Միշինի ղեկավարությամբ նա դարձավ ԱՄՆ-ում կայացած պատանիների աշխարհի առաջնությունում աշխարհի փոխչեմպիոն։

1990 թվականի դեկտեմբերին Մինսկում կայացած ԽՍՀՄ առաջնությունում նա զբաղեցրեց երրորդ տեղը` պատմության մեջ առաջին անգամ անսխալ կատարելով քառակի թռիչք տուլուպը (մինչ այդ չմշկորդների միջազգային խորհուրդը հաշվել էր 1990 թվականին Ք. Բրաունինգի կողմից կատարված թռիչքը, սակայն նա ընթացքում սխալ էր թույլ տվել) և դարձավ ԽՍՀՄ-ի, ԱՊՀ-ի, ապա Ռուսաստանի (մինչև 1998 թվականը) գեղասահքի հավաքականի անդամ։ 1991 թվականին առաջին անգամ հանդես է եկել Եվրոպայի առաջնությունում` կրկին հանդես գալով քառակի թռիչքով, ինչը կրկնեց և 1991 թվականի աշխարհի առաջնութանը։ 1991 թվականի դեկտեմբերին Կիևում դարձավ գեղասահքի ԽՍՀՄ վերջին չեմպիոնը։

1993 թվականի աշխարհի առաջնության բրոնզե մեդալակիր և գեղասահքի Եվրոպայի առաջնությունների բազմաթիվ մրցանակակիր (այդ թվում` 1997 թվականին` չեմպիոն)։ Տղամարդկանց գեղասահքի օլիմպիական չեմպիոն է (1994), հաղթել է տեխնիկական և ազատ ծրագրերի բոլոր էլեմենտների մաքուր կատարման համար (բոլոր մասնակիցներից ամենաշատն է եռակի թռիչք կատարել`8, այդ թվում` երկու եռակի ակսել)։

1999 թվականի Եվրոպայի առաջնությունում նա նվաճեց բրոնզե մեդալ, իսկ մնացած տեղերը զբաղեցրին կրկին Միշինի սաները` Ալեքսեյ Յագուդին և Եվգենի Պլյուշչենկո։ 1999 թվականի օգոստոսին ավարտել է սիրողական կարիերան, հաղթել է 1999 թվականի դեկտեմբերին Վաշինգտոնում (ԱՄՆ) կայացած պրոֆեսիոնալ մենասահորդների աշխարհի առաջնությունում։

2001-2015 թվականներին աշխատել է «Юбилейный» սպորտի Պալատի օլիմպիական հերթափոխի մանկապատանեկան մարզադպրոցում և գեղասահքի ակադեմիայում` որպես մարզիչ։ Նրա ամենահաջող սանը Ռուսաստանի կրկնակի չեմպիոն Սերգեյ Վորոնովն է։ 2015 թվականին տեղափոխվել է Սոչի և սկսել է աշխատել Օլիմպիական պարկի` Տատյանա Վոլոսոժարի և Մաքսիմ Տրանկովի գեղասահքի կենտրոնում` որպես ավագ մարզիչ։ 2015 թվականի նոյեմբերին Սոչիի սառույցի վրա Ուրմանովի նոր սանը` Յուլյկա Լիպնիցկայան, դարձավ օլիմպիական չեմպիոն։

Ուրմանովը համարվում է չմշկորդների միջազգային խորհրդի տեխնիկական մասնագետը։

Կրթություն 

1996 թվականին ավարտել է Սանկտ-Պետերբուրգի Պ. Ֆ. Լեսգավտի անվան ֆիզիկական կուլտուրայի պետական ակադեմիան` մարզիչ-մանկավարժ որակավորմամբ։

Այլ 

 2000 թվականին նկարահանվել է Ռուսաստանի և ԽՍՀՄ-ի գեղասահքի պատմությանը նվիրված «Աստղերի սառցե փայլը» (ռեժիսոր` Ն.Վ. Օռլով) վավերագրական-գեղարվեստական ֆիլմում, որտեղ հանդես է եկել որպես պատմողներից մեկը։
 2006 թվականին մասնակցել է РТР հեռուստաալիքի կազմակերպած «Պարեր սառույցի վրա» հեռուստաշոոուին, որտեղ պարում էր դերասանուհի Տատյանա Դոգիլևայի հետ։

Ընտանիք 

 Հայրը` Եվգենի Պետրովիչ
 Մայրը` Գալինա Վլադիմիրովնա
 Կինը` Վիկտորյա Վալերևնա
 Զույգ տղաները` Իվան և Անդրեյ (ծնված 2001 թվականին)

Մրցանակներ և կոչումներ 

 «Անձնական քաջության համար» շքանշան (1994)` 1994 թվականի XVII ձմեռային օլիմպիական խաղերում բարձր մարզական նվաճումների համար
 Ռուսաստանի սպորտի վաստակավոր վարպետ (1994)
 Ռուսաստանում գեղասահքի ֆեդերացիայի պատվավոր նշան (2003)

Արդյունքներ

Ծանոթագրություններ

Արտաքին հղումներ 
 Պաշտոնական էջ 
 Կենսագրությունը www.peoples.ru կայքում

Ռուս գեղասահորդներ
Ռուսաստանի սպորտի վաստակավոր վարպետներ
Ռուս օլիմպիական չեմպիոններ‎